Akasirisha wazee wa ukoo kuitisha mahari peke yake

Akasirisha wazee wa ukoo kuitisha mahari peke yake
KOIWA, BOMET 
BUDA wa hapa alizomewa vikali na jamaa zake kwa kuwatenga katika mashauriano kuhusu mahari ya binti yake, kisha akaitisha mahari ya juu sana. 
Inaarifiwa baba huyo alikiuka itikadi za kitamaduni kwa kufanya mashauriano hayo kwa siri, bila kuhusisha wazee wa ukoo. 
Kulingana na mdokezi, binti alikuwa amesoma hadi chuo kikuu na babake alinuia kuvuna mahari ya juu kutoka kwa familia ya mchumba wake. 
Wazee wa ukoo walipofika kwake walishangaa kupata baba huyo tayari ameshafanya mashauriano peke yake. 
Mwishowe, wageni walirudi bila maafikiano kwani buda alishikilia msimamo kwamba anataka mahari ya juu. 
Siku iliyofuata, wazee walimsuta vikali kwa kuaibisha boma kutokana na tamaa yake.